kardosdrur/scandi-wiki huggingface dataset:
Mulhacén

Mulhacén (3.479 m.o.h.) er det højeste bjerg på Spaniens fastland og på den Iberiske halvø. Bjerget er en del af bjergkæden Sierra Nevada, og er opkaldt efter Muley Abul Hassan, den sidste muslimske konge af Granada, der ifølge sagnet ligger begravet på bjerget.

Bjerget er ikke særligt stejlt, og sydsiden er ikke særlig krævende at bestige, i modsætningen til den lange vestside. Den kortere, noget stejlere nordøstside er lidt mere krævende. Deriomod er nordsiden meget stejlere, og har mange ruter der forudsætter klatring på sne og is om vinteren.

Mulhacén kan bestiges på en enkelt dag fra landsbyerne Capileira og Trevélez, men det er mest udbredt at overnatte i en bemandet hytte i Poqueira, eller i en enkel ubemandet hytte ved Caldera vest for toppen.

Bjerge i Spanien
Andalusien
Serbiens håndboldlandshold (herrer)

Serbiens håndboldlandshold er det nationale håndboldlandshold i Serbien og ledes af Serbiens håndboldforbund. Landsholdet blev etableret i 2006, hvor det opstod efter opsplitningen af Serbien-Montenegros håndholdlandshold. Det serbiske håndboldforbund blev medlem af European Handball Federation samme år.

Resultater

EM

VM

Eksterne henvisninger 
 Serbiens håndboldforbunds hjemmeside 

Herrehåndboldlandshold
Håndbold i Serbien
Arup Vejle

Arup Vejle er en lavvandet sø på grænsen mellem Thy og Han Herred (i Region Nordjylland) omgivet af rørskov og engarealer, i en tidligere fjordarm til Limfjorden. Den nordlige ende af Arup Vejle hedder Vesløs Vejle, og de har samlet et areal på 396 ha ved normal vandstand. Rørskovsarealet omkring har et areal på ca. 450 ha.  Den ligger i den del af Vejlerne, der kaldes De Vestlige Vejler, og ligger sydøst for Østerild, og vest for Vesløs, med Østerild Fjord mod øst og Østerild Klitplantage mod nord. Midt i søen ligger den lille ø Melsig som huser en bestand af skestorke , og hvor der også findes en koloni af skarver på cirka 600-700 ynglepar samt flere hundrede par sølvmåger og sildemåger . Vejlen er forbundet med Tømmerby Fjord mod nordøst, og  afvandes mod sydvest via en kanal, som gennem en dykkersluse går under Ringkanalen fra Tømmerby Fjord og ud i Østerild Fjord. 

Den er en del af Natura 2000 -område nr. 16 Løgstør Bredning, Vejlerne og Bulbjerg, og fuglebeskyttelsesområde F20.
Den er også en del af en naturfredning fra 1958, hvor man fredede et areal på 2300 ha i De Vestlige Vejler. Den er ligeledes en del af det område som i 1960, af staten, blev udpeget til videnskabeligt reservat; Det blev sikret, da et område på ca. 5.500 ha i 1993 blev opkøbt af Aage V. Jensens Fonde, og udgør nu naturreservatet Vejlerne .

Eksterne kilder og henvisninger

Fredede arealer i Danmark
Søer i Thisted Kommune
Dagbog fra en fristad

Dagbog fra en fristad er en dansk dokumentarfilm fra 1976 af Poul Martinsen, som handler om fristaden Christiania.

Filmen ændrede den danske befolknings og folketingsflertallets holdning til Christiania. I filmen tager en almindelig dansk familie fra Hedehusene ind og bor på fristaden, her ser familien, og danskerne som senere ser dokumentaren på tv, hvordan christianitternes hverdag foregår.

Henvisninger 
 

Christiania
Dokumentarfilm fra Danmark
Danske film fra 1976
So-Jung Kim

So-Jung Kim (født 18. marts 1986) er en kvindelig professionel tennisspiller fra Sydkorea.

So-Jung Kim højeste rangering på WTA single rangliste var som nummer 204, hvilket hun opnåede 20. september 2010. I double er den bedste placering nummer 233, hvilket blev opnået 17. juli 2006.

Eksterne henvisninger 

Tennisspillere fra Sydkorea
Ole Hjorth

Ole Hjorth (født 27. november 1951), er en tidligere dansk atlet.

Ole Hjorth er opvokset i Harndrup og begyndte med at dyrke atletik i den lokale klub i Fjelsted-Harndrup. Som 16-17-årig skiftede han til Odense Freja. Hans bedste resultat er to DM, på 3000 meter-inde og 4 km terrænløb i 1973. Han stoppede på eliteplan i 1974 med VM i terrænløb i Milano, hvor han dog ikke kom i mål.

Ole Hjorth har universitetsstudier i idræt, psykologi/pædagogik og mag. art. og fik Odense Universitets guldmedalje i litteraturvidenskab i 1980. Han blev i 1980 lærer og var fra 1983 til 1987 forstander på Den Røde Højskole i Svendborg. I 1987 medstifter af Skolerne i Oure Sport & Performance, hvor han har været siden.

Internationale mesterskaber 
 1974 VM 12km terrænløb dnf

Danske mesterskaber 
  1973 4 km terrænløb
  1973 3000 meter inde 8:39.6
  1972 5000 meter 3 14:43.8

Eksterne henvisninger 
 DAF i tal – Ole Hjorth 
 Succes for den røde løber – fyens.dk

Langdistanceløbere fra Danmark
Atleter fra Odense Freja
Klaudia Jans-Ignacik

Klaudia Jans-Ignacik (født 24. september 1984 i Gdynia, Polen) er en kvindelig professionel tennisspiller fra Polen.

Klaudia Jans-Ignacik højeste rangering på WTA single rangliste var som nummer 410, hvilket hun opnåede 16. august 2004. I double er den bedste placering nummer 40, hvilket blev opnået 10. oktober 2011. 

Klaudia Jans-Ignacik blev gift med den polske sportskommentator Bartosz Ignacik i 2011, hvorefter hun ændrede efternavn fra Jans til Jans-Ignacik

Eksterne henvisninger 

Tennisspillere fra Polen
Personer fra Gdynia
Deltagere for Polen ved sommer-OL 2012
Deltagere for Polen ved sommer-OL 2008
Marta Domachowska

Marta Domachowska (født 16. januar 1986 i Warszawa, Polen) er en kvindelig professionel tennisspiller fra Polen.

Marta Domachowska højeste rangering på WTA single rangliste var som nummer 37, hvilket hun opnåede 3. april 2006. I double er den bedste placering nummer 62, hvilket blev opnået 30. januar 2006.

Eksterne henvisninger 

Tennisspillere fra Polen
Personer fra Warszawa
Deltagere for Polen ved sommer-OL 2008
Leif Martini Nielsen

Leif Martini Nielsen (født 1945) er en tidligere dansk atlet fra Odense Freja.

Leif Martini Nielsen's bedste resultat er et DM, på 800 meter-inde 1972.

Danske mesterskaber 
  1972 800 meter inde 2,03.0

Eksterne henvisninger 
 DAF i tal – Leif Martini Nielsen

Mellemdistanceløbere fra Danmark
Atleter fra Odense Freja
Marcin Matkowski

Marcin Matkowski (født 15. januar 1981 i Barlinek, Polen) er en mandlig professionel tennisspiller fra Polen.

Marcin Matkowski højeste rangering på WTA single rangliste var som nummer 647, hvilket hun opnåede 11. septembder 2000. I double er den bedste placering nummer 9, hvilket blev opnået 28. februar 2011.

Eksterne henvisninger 

 

Tennisspillere fra Polen
Personer fra Barlinek
Tennisspillere ved sommer-OL 2004
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Birgitte Jennes

Birgitte Jennes (født 23. november 1953) er en tidligere dansk atlet fra Trongårdens IF. 

Jennes vandt ti danske mesterskaber og deltog i fire EM. Ved EM 1969 i Athen deltog hun som kun 15-årig på det danske 4 x 400 meter hold sammen med Pia Lund Hansen, Kirsten Høiler og Annelise Damm Olesen. Deres tid på 3:36,2 er fortsat er gældende dansk rekord.   Hun er også indehaver en af de mest sejlivede danske rekorder, nemlig U18-rekord på 400 meter med 54,6 som blev sat i Østberlin 2. august 1970.

Hun underviser i dag i idræt ved læreruddannelsen på Campus Carlsberg.

Internationale mesterskaber 
 1974 EM 800 meter 2:09,2 
 1972 EM-inde 400 meter inde 9.plads 57,37 
 1972 EM-inde 800 meter inde 10.plads 2:11,1 
 1971 EM 800 meter 2:09,5  5. plads i indledende heat
 1969 EM 400 meter 55,5 5. plads i indledende heat
 1969 EM 4x400 meter 3.36,2 5. plads i indledende heat

Internationale ungdomsmesterskaber 
 1970 JEM 800 meter 7.plads 2:08,61

Danske mesterskaber 
  1986  400 meter 56,86  
  1975  800 meter 2:08,86  
  1975  400 meter 56,47  
  1974  400 meter 55.7  
  1973  400 meter 54,6  
  1973 800 meter 2:09,0  
  1972  1,5km cross  5,56  
  1972  800 meter inde  2:18,2  
  1971  1,5km cross  5,12  
  1971  400 meter 56,1  
  1971  800 meter 2:07,1  
  1970  400 meter 54,8  
  1970  800 meter 2:09,8  
  1970  1,5km cross  3,26    
  1969  1500 meter  4:50,2  
  1969  1,5km cross  4,22  
  1969  400 meter  56,5  
  1969  800 meter 2:19,4

Danske rekorder 
Seniorrekorder 
 4 x 400 meter 3:36,2 Athen 19 september 1969
U18-rekorder
400 meter 54,6 Østberlin 2. august 1970
P17-rekorder
400 meter 54,6 Østberlin 2. august 1970
P16-rekorder
400 meter 55,0 Østberlin 24. september 1969

Personlige rekorder 
 200 meter: 25,1 1970
 400 meter: 54,6 1970
 800 meter 2.03,6 1974
 1500 meter: 4.30,9 1973
 1 mile: 5.07,8 1971

Referencer

Eksterne henvisninger 
 DAF i tal – Birgitte Jennes 

Sprintere fra Danmark
Atleter fra Trongårdens IF
Mellemdistanceløbere fra Danmark
Malthe Bruun

Malthe Bruun kan referere til de følgende personer:

 Malthe Conrad Bruun (12. august 1775 – 14. december 1826) – dansk-fransk digter og journalist.
 Kim Malthe-Bruun (8. juli 1923 – 6. april 1945) – dansk modstandsmand henrettet af tyskerne, kendt for sin dagbog og fængselsbreve
Vandkultur

Vandkultur, hydrokultur og akvakultur er det at det at dyrke eller opdrætte organismer (f.eks. dyr, planter og alger). Der findes flere specialiseringer:
 Hydrokultur (botanik) – det at dyrke landplanter stort set uden jord, med rødderne delvis i plantenæringsrigt vand.
 Akvakultur (vandlevende organismer) – det at opdrætte vandorganismer – f.eks. vanddyr, vandplanter, alger i ferskvand, brakvand eller saltvand. Omfatter bl.a.:
 Havbrug
 Dambrug
 Fiskeopdræt
 Åleopdræt
 Akvaponi – kombinationen af hydrokultur og akvakultur. F.eks. kan affaldsstoffer fra fisk (bl.a. fosfat) genbruges af planter.
 Rodzonerensningsanlæg
Fryser

En fryser er en beholder i stil med et køleskab, der kan sænke temperaturen til under 0 °C, som ofte bruges til opbevaring af madvarer. Formålet er at forhindre forrådnelse. I daglig tale refererer en fryser til en maskine i husholdningen, der ved at fryse madvarer forlænger deres holdbarhed betragteligt. Normale husholdningsfrysere kan normalt sænke temperaturen til omkring −23 til −18 °C, men nogle type kan nå ned på −34 °C.

Nogle industrielle frysere som bruges til laboratorieprøver eller medicin kan gå ned til −80 °C eller −150 °C, og disse kaldes lavtemperaturfrysere.

En fryser kan være opretstående som en køleskab, hvilket kaldes skabsfryser, eller liggende med et låg, hvilket kaldes en kummefryser. En kummefryser vil som udgangspunkt være mere energieffektiv end en skabsfryser, og de vil også have større kapacitet. Fordelen var skabsfrysere er overblik, idet de er opdelt i skuffer. Skabsfrysere kan være integreret i et køleskab eller være separate enheder.

Se også 

 Køleskab

Referencer 

Køleteknik
Hårde hvidevarer
Lorentz Nikolai Fallesen

Lorentz Nikolai Fallesen (født 20. april 1757 i Binderup, Sønder Bjert Sogn, Nørre Tyrstrup Herred, død 11. juli 1824) var en dansk præst, far til Ludvig Sophus og Edvard Fallesen.
 
Fallesens forældre vare vistnok bønderfolk. Han deponerede fra Haderslev Skole 1777, blev teologisk kandidat 1784 og samme år residerende kapellan i Tikøb. I 1790 blev han præst i Citadellet, 1793 præst i Søborg og Gilleleje, 1797 2. og samme år 1. kapellan ved Vor Frue Kirke i København, 1808 sognepræst ved Trinitatis Kirke sammesteds, hvorfra han tog sin afsked på grund af svagelighed 1824; samme år døde han.

Fallesen har især betydning som udgiver af en lang række teologiske tidsskrifter, Magasin og Nyt Magasin for Religionslærere (12 bind, 1793-1802), Theologisk Maanedsskrift (12 bind, 1803-8), Theologisk Kvartalsskrift (2 bind, 1809). De temmelig talrige prædikener og afhandlinger, han heri selv har meddelt, hæve sig i ingen henseende over det almindelige i denne rationalismens gyldne tid. 

Fallesen hører dog nærmest til dennes højre side, der fremhæver "religiøsitetens" betydning, og en stor mængde af de bidrag fra andre, han har optaget, går netop ud på at jævne overgangen fra de gamle kristelige forestillinger til dem, man nu ville sætte i deres sted. Han oplevede dog, at selv i hans egen kirke kom der til at lyde en prædiken, der var forskellig fra den, han havde været talsmand for; det var som hans kapellan, Jørgen Thisted i årene 1822-24 vakte en stor opsigt i København.

Kilder

Eksterne henvisninger 
 

 

Præster fra Danmark
Faglitterære forfattere fra Danmark
Danskere i 1700-tallet
Danskere i 1800-tallet
Dansksprogede forfattere fra Danmark
Bjert Sogn

Bjert Sogn henviser til:

 Nørre Bjert Sogn
 Sønder Bjert Sogn
Fallesen

Fallesen er et efternavn, der henviser til blandt andre:

 Edvard Fallesen
 Flora Fallesen
 Ida Fallesen
 Leif Beck Fallesen
 Lorentz Nikolai Fallesen
 Ludvig Sophus Fallesen
 Svend Fallesen

Se også 
 Falsen
Offener Kanal Flensburg

Offener Kanal Flensburg (≈ Åben Kanal Flensborg) er en ukommerciel lokal-tv for Flensborg og det omkringliggende område i Sydslesvig. Den åbne kanal gik i luften med første program i juni 1995. Den fungerer som borger-tv, hvor borgere med bopæl i Slesvig-Holsten, Hamborg eller Syddanmark selv kan producere tv-programmer. TV-stationen har adresse i Flensborg-Jørgensby, og her foregår også det redaktionelle og journalistiske arbejde med både lønnede og ulønnede medarbejdere. 

Den åbne kanal sender kun i kabelnet. Sendeområdet er begrænset til Flensborg-området, Kappel, Slesvig, Bredsted, Læk og Nibøl. I Nibøl har den åbne kanal også et lille sendestudie. Der er også samarbejde med Aabenraa Lokal TV.

Den åbne kanal i Flensborg er sammen med kanalerne i Kiel, Lübeck og på vestkysten en del af Offener Kanal Schleswig-Holstein.

Eksterne henvisninger

 Officiel hjemmeside

Kultur i Flensborg
Etableret i 1995
Tv-kanaler fra Tyskland
Tv-stationer fra Tyskland
Mario Lanza

Mario Lanza (født Alfred Arnold Cocozza 31. januar 1921 i Philadelphia – 7. oktober 1959 i Rom) var en amerikansk operasanger (tenor) og skuespiller.

Eksterne henvisninger 

Operasangere fra USA
Hollywood Walk of Fame
Stadtwerke Flensburg

Stadtwerke Flensburg er en forsyningsvirksomhed, der ejes af Flensborg Kommune. Aktiviteterne omfatter leverance af elektrisk energi, gas, vand og varme/fjernvarme til borgerne i Flensborg Kommune. Stadtwerke Flensburg omtales på dansk oftest som byens værker.

Virksomheden blev oprettet i 1854 ved opførelsen af byens første gasværk i Nystaden. Gasværket var dengang et af de første danske gasværker og det første i Hertugdømmet Slesvig / Sønderjylland. Gadenavnet Gasstraße/Gasgade minder endnu herom. Senere fulgte opbygningen af en central vandforsyning. Byens første vandværk ved Østersøbad blev indviet i 1881. Den pumper op til i dag grundvand op fra undergrunden.

Elforsyningen startede i 1894 med opførelsen af jævnstrøm-elværket i Karlsgade. Dette blev i 1913 erstattet af det nuværende kulkraftværk på Strandvejen. I 1969 begyndte produktionen af fjernvarme og el-værket blev i 1969-71 udbygget til et kraftvarmeværk. 98 % af Flensborgs borgere er i dag forsynet med fjernvarme baseret på kraft-varme-kobling. Ved siden af fossile brændstoffer som kul anvendes efterhånden også biobrændsler som træflis. Der satses på at være CO2-neutral inden 2050. I forbindelse med liberaliseringen af energisektoren kan byens værker nu tilbyde el i hele Tyskland.

Byens værker har desuden dannet en række datterselskaber som byens affaldscenter og byens busselskab (Aktiv Bus).

Eksterne henvisninger 

 Byens værkers hjemmeside

Virksomheder i Flensborg
Forsyningsvirksomheder
Energivirksomheder fra Tyskland
Det gamle vandtårn (Flensborg)

Det gamle vandtårn i Flensborg er et 29,3 m højt vandtårn beliggende på den 59 m høje møllebakke på Flensborg Fjords vestlige bred tæt på møllekirkegården, hvor der oprindeligt stod en vindmølle. Tårnet, der blev opført i 1901-02, er stadig i funktion som højdebeholder i vandforsyningen og har kapacitet til 350 kubikmeter vand. Vandtårnet ejes af byens værker (Stadtwerke Flensburg).

Tårnets grundform er cylindrisk, opført i gule og røde mursten med rombe-formede dekorationer. Taget er kegleformet og dækket med en rund kobberlanterne på toppen. De rundbuede vinduer er flankeret af pilastre. Tårnet og sidebygningen danner en arkitektonisk enhed.

På grund af et stigende vandforbrug opførtes i 1961 endnu et vandtårn i byens østlige del, i Folkeparken.

Litteratur 
 Jens U. Schmidt: Wassertürme in Schleswig-Holstein. 1. Auflage, 2008, .

Bygninger, konstruktioner og anlæg i Flensborg
Radio Schleswig-Holstein

Radio Schleswig-Holstein (R.SH) er en privatejet radiostation i det nordlige Tyskland for delstaten Slesvig-Holsten. Den etableredes i juli 1986 som den første private og kommercielle radiostation i Tyskland. R.SH er en typisk AC-station, hvor der spilles mest populære moderne popmusik. Målgruppen er de 14- til 49-årige. Stationen sender både på FM-båndet og i kabelnettet. I samarbejde med Flensborg Avis sendes i Flensborg-området også dansksprogede radionyheder.

Eksterne henvisinger
 Officiel hjemmeside
http://danskradio.dk/udlandet.html

Radiostationer fra Tyskland
Slesvig-Holsten
Etableret i 1986
Wilhelm Raabe

Wilhelm Raabe (8. september 1831 – 15. november 1910 i Braunschweig) var en tysk forfatter og en af de vigtigste repræsentanter for poetisk realisme. Han er særlig kendt for sine samfundskritiske fortællinger, noveller og romaner. Her beskæftiger han sig bl.a. med de omvæltninger og den fremmedgørelse Gründerzeit betyder for både samfundet og det enkelte individ.

Den danske litteraturforsker dr. phil. Børge Kristiansen har i sin forskning beskæftiget sig med Raabes forfatterskab.

Blandt hans vigtigste værker er Die Chronik der Sperlingsgasse (1856) , Der Hungerpastor (1864) og Stopfkuchen (da. Slughalsen) (1891).

Eksterne henvisninger 

Romanforfattere fra Tyskland
Novelleforfattere fra Tyskland
Brusio Kredsviadukt

Brusio Kredsviadukt (eller Brusio  spiral viaduct (engelsk), Viadotto elicoidale di Brusio (italiensk), Kreisviadukt Brusio (tysk)) er en en-sporet spiralformet jernbaneviadukt. Viadukten er bygget i kampesten, har ni brofag og er bygget udelukkende med det formål at sænke højden på jernbanelinjen. Viadukten ligger i den schweiziske kanton Graubünden.

Brusio Kredsviadukt er en markant struktur på Bernina-Expressen, den jernbanelinje, der går mellem Davos/St. Moritz i Schweiz og Tirano i Italien. Jernbanelinjen er en del af det schweiziske jernbaneselskab Rhätische Bahn og er på UNESCOs Verdensarvsliste.

Placering 
Brusio Kredsviadukt er en del af Bernina-Expressens strækning mellem byerne Brusio og Campascio og ligger omkring 55 km. fra St. Moritz og 7 km. fra Tirano.

Historie 
Kampestensviadukten åbnede den 1. juli 1908, samme dag som hele strækningen mellem Tirano og Poschiavo åbnede. Bygherrer var selskabet Bernina Bahn, som i 1943 blev overtaget af Rhätische Bahn. Såvel viadukten som resten af Bernina-jernbanen ejes og drives stadig af samme selskab.

Tekniske data 
 Viaduktens længde: 110 meter
 Kredsens radius: 70 meter
 Hældning: 7%
 Antal brofag: 9
 Spændvidde for hvert brofag: 10 meter

Billedgalleri

Links 
 Webcambillede af Brusio Kredsviadukt 
 Officiel turistside om toget og kredsviadukten
 Billedserie m.m. fra viaduktens 100 års fødselsdag

Graubünden
Viadukter
Transport i Schweiz
Bygninger, konstruktioner og anlæg i Schweiz
Verdensarvsområder i Schweiz
Jernbaneanlæg
Storch

Storch kan henvise til flere personer:
 Frederik Ludvig Storch (1805-1883) – dansk maler
 Oscar Storch (1837-1896) – dansk læge
 Vilhelm Storch (1837-1918) – dansk kemiker
 Scott Storch (født 1973) – musikproducer fra USA
Storkina

Storkina er et udtryk benyttet om det samlede område, der omfatter Fastlandskina, Hong Kong, Macao og Taiwan. Den præcise betydning er uklar, sommetider benyttes udtrykket kun til at vise kommercielle bånd, kultur eller geografi. Andre benytter udtrykket som en kombination. 
Udtrykket har intet med suverænitet at gøre  og for at undgå politisk indblanding, så benyttes ofte udtrykket Den kinesisk talende verden i stedet.

Referencer 

Kinas geografi
Lejf Marcussen

Lejf Marcussen (27. februar 1936 - 19. marts 2013) var en dansk filmskaber, grafiker og maler. Han blev uddannet grafiker fra Kunsthåndværkerskolen og maler fra Kunstakademiet. I 1972 blev han ansat som grafisk designer i Danmarks Radio. 
 
Efter studier i Canada og USA, brugte han sine nætter til at lave korte fil. Med film som Et billede (1977)og Stills (1979), lykkedes det ham i 1980´erne, at overbevise Danmarks Radio om behovet for et lille værksted for manuskriptfri animation.

Filmen Tonespor (1985) er en tredimensional animation af finalen fra Carl Nielsen´s femte symfoni. Flere har beskrevet filmen som tidlig computeranimation. Marcussen har skabt filmen som håndtegning på lange ruller, der er filmet fra et gammelt lysbord. I Den offentlige røst (1989) skabte Marcussene n film med udgangspunkt er den belgiske maler Paul Delvauxs billede, hvor der først zoomes ind, siden ud af maleriet, i en lang glidende bevægelse.

I midten af 1990'erne sløjfede DR al nonverbal produktion. Med dansk og international støtte lykkedes Marcussen at producere sin første computeranimation Angeli (2002). Marcussens billeddigte er vist på TV over hele kloden og har indbragt adskillige internationale priser. Herunder i 1990, som den første europæer, The Norman McLaren Heritage Award, for sin samlede produktion. Desuden hædret med retrospektive visninger på over 40 filmfestivaler, universiteter og museer, og han har haft gæsteoptræden og forelæsninger på blandt andre Museum of Modern Art, Nationalmuseet, National Filmboard of Canada, Arken, Havard, Berkeley og Roms Universitet.

Filmografi 
En kort pause (1973)
Petrusjka (1974)
Et billede (1977)
Stills (1979)
Maskedrifter (1979)
Sten (1982).
Ekko fra et brev (1982)
Tonespor (1983)
Babylon Blaster (1985)
Den offentlige røst (1988)
Kulturmøde (1992)
Lucifers blyant (1993)
Angeli (2002)

Eksterne henvisninger 
 
"Marcussen, le visionaire". Philippe Roger. Positif 1985
"Sig det med billeder". Erik Drehn-Knudsen. DR 1988
"Slip skærmen løs". Rie Duun. Berlingske Tidende 1992
"En nødvendig pilfinger". Lars Movin. Information 1993
"Dansk film uden snak". Ebbe Iversen. Berlingske Tidende 1993
"Tele-visioner eller verbalt hovmod". Lejf Marcussen. Information 1995
"Marcussen – Morph Man". William Moritz. Absolut Panushka 1997
"Verbal hybris". Ulrik Høy. Weekendavisen 1998
"Dansk tegnefilm gennem 100 år". Red.: Annemette Karpen. Forlaget Underskoven 2008

Malere fra Danmark
Filminstruktører fra Danmark
Praxeologi

Praxeologi (fra oldgræsk πρᾶξις / praxis, det betyder "handling", og -λογία / -logia, der betyder "studium af") betegner en undersøgelse af menneskelig handlen, baseret på deduktion, altså logisk ræsonneren. Begrebet er blevet brugt i forskellige videnskabsteoretiske sammenhænge i tidens løb.

Oprindelse 

Allerede i 1608 anvendte den tyske filosof og teolog Clemens Timpler ordet i sin afhandling (forfattet på latin) Philosophiae practicae systema methodicum: Fuit Aretologia: Sequitur Praxiologia: quæ est altera pars Ethicæ, tractans generaliter de actionibus moralibus.

I moderne tid tilskrives begrebet ofte Louis Bourdeau, en fransk forfatter til en klassifikation af videnskaberne med titlen Théorie des sciences: Plan de Science intégrale, der udkom i 1882, hvor ordet også optræder som et ud af en række forslag til nye videnskabelige inddelinger. 
En anden fransk tænker, Alfred Victor Espinas (1844-1922) definerede praxeologi som "videnskaben om menneskelig handlen" i en artikel i tidsskriftet Revue Philosophique i 1890.

Den polske praxeologiske tradition 

Den polske filosof Tadeusz Kotarbiński (1886-1981) promoverede begrebet i Polens akademiske kredse, hvor det blev et selvstændigt forskningsfelt. Det polske videnskabsakademi oprettede således en afdeling for praxeologi.

Praxeologi indenfor den østrigske økonomiske skole 

Indenfor den heterodokse økonomiske retning den østrigske skole forbindes praxeologi med økonomen Ludwig von Mises og dennes tilhængere. Von Mises afviste som andre økonomer af den østrigske skole empiriske observationer som grundlag for sikker viden og mente i stedet, at man logisk kunne udlede viden om menneskelige handlinger som den logiske konsekvens af nogle grundlæggende sandheder. Denne afvisning af empirisk efterprøvning af teoriers validitet har i andre økonomers øjne omvendt udgjort intet mindre end en afvisning af selve den videnskabelige metode og dermed et væsentligt kritikpunkt af den østrigske skoles tankegang.

Kilder 

Økonomisk idehistorie, økonomisk metode og heterodoks økonomi